SHBA, një kthesë në hetimin për Rusinë?
Ish-avokati personal i presidentit, Michael Cohen, pranoi fajësinë, por zoti Trump e ka dënuar në mënyrë të përsëritur hetimin për Rusinë si një "gjueti shtrigash"
Hetimi i rolit të Rusisë në zgjedhjet presidenciale të vitit 2016 mori një kthesë të rëndësishme të enjten kur ish-avokati personal i presidentit Donald Trump, Michael Cohen, pranoi fajësinë në një gjykatë federale në Nju Jork. Cohen pranoi se kishte gënjyer Kongresin në interes të zotit Trump lidhur me një projekt pasurish të patundshme në Rusi, ndërkohë që ai kandidonte për president. Michael Cohen doli nga gjykata federale e Nju Jorkut pa komentuar, i shoqëruar nga avokati i tij, Guy Petrillo. tha Petrillo. Dokumentet e gjykatës të paraqitura nga prokurori i posaçëm Robert Mueller tregojnë me hollësi se vitin e kaluar për hir të besnikërisë ndaj presidentit, zoti Cohen gënjeu para një komisioni të Senatit kur u pyet për një projekt pasurish të patundshme të zotit Trump në Rusi. Pranimi i fajit nga zoti Cohen shkaktoi reagimin e menjëhershëm të Presidentit Trump, i cili ishte duke shkuar në Argjentinë për takimin e G-20s. tha zoti Trump. Menjëherë pas paraqitjes së zotit Cohen në gjykatë, Presidenti Trump shkroi në Twitter se po anulonte një takim të planifikuar në Argjentinë me Presidentin rus Vladimir Putin, duke përmendur si shkak gjendjen e tensionuar në Ukrainë. Lajmi se zoti Cohen kishte pranuar fajësinë, u prit me reagime mes anëtarëve të Kongresit, duke përfshirë senatorin demokrat Mark Warner. Shqetësime u shfaqën edhe mes republikanëve, duke përfshirë senatorin e Luizianës, John Kennedy: Pranimi i fajit nga zoti Cohen dhe bashkëpunimi i tij me hetimin e prokurorit Robert Mueller sinjalizon ndoshta një fazë të re të hetimit për Rusinë, thotë senatori demokrat, Tim Kaine: Pranimi i fajit nga zoti Cohen mund të jetë një kthesë e rëndësishme në hetim, thotë analisti Ric Simmons: Presidenti Trump kohët e fundit u dha përgjigje me shkrim pyetjeve të paraqitura nga zoti Mueller lidhur me një bashkëpunim të mundshëm midis fushatës Trump dhe Rusisë në zgjedhjet e 2016s. Presidenti Trump e ka dënuar në mënyrë të përsëritur hetimin për Rusinë si një "gjueti shtrigash".